<classify> UANZISHWAJI wa Akaunti Jumuifu ya Hazina imesaidia katika kudhibiti matumizi ya fedha za umma, ikiwa ni pamoja na kupunguza gharama za kulipa mishahara watumishi wa umma.Hayo yamebainishwa jana na Kamishna Msaidizi wa Bajeti kutoka Wizara ya Fedha na Mipango, Dk Charles Mwamwaja alipokuwa akijibu maswali ya wabunge wakati wa semina iliyojumisha wajumbe wa Kamati ya Maendeleo ya Jamii na ile ya Hesabu za Serikali PAC.Katika swali lake, Makamu Mwenyekiti wa Kamati ya Maendeleo ya Jamii, Juma Nkamia alitaka kujua kama mfumo huo wa Akaunti Jumuifu ya Hazina ina manufaa yoyote hasa kutokana na halmashauri kushindwa kutumia fedha katika mwezi wa kwanza wa utekelezaji wa bajeti kwa mwaka 201819kutokana na mfumo huo kushindwa kufanya kazi.Tulipoanza kutekeleza bajeti ya mwaka 201819 kwa mwezi mzima halmashauri zimeshindwa kutumia fedha, ingawa zile za mishahara zilikuwa zinapatikana, sasa nataka kujua kama mfumo huo una manufaa?Dk Mwamwaja alisema pamoja na changamoto za upya wa mfumo huo, ila umekuwa na faida kubwa na kutolea mfano kuwa baada ya kuisha mwaka wa fedha 201718 kulikuwa na matokeo chanya ya kuwapo kwa fedha ambazo zimevuka mwaka.Alisema pia kupitia mfumo huo, serikali imekuwa inaweza kufuatilia mapato na matumizi ya kila halmashauri hapa nchini jambo ambalo limeisaidia serikali katika udhibiti wa matumizi ya fedha za umma.Hata kwenye suala la ulipaji mshahara, mbali na udhibiti wa watumishi hewa na wale wenye vyeti feki, bado gharama za kulipa mishahara ya watumishi wa umma imepungua kwa kiasi kikubwa, alisema.Katika swali lingine Nkamia alihoji ni kwa nini bajeti za mashirika na taasisi za umma ambazo zimekuwa zikitoa gawio kwa serikali lakini bajeti zake hazionekani kwenye bajeti kuu ya serikali kama ilivyo nchi za Kenya na kwingineko.Dk Mwamwaja amesema ni kweli kuwa kwa sasa bajeti za taasisi na mashiriki ya umma hazioneshani kwenye bajeti kuu ya serikali na kuongeza kuwa lengo la serikali ni kuhakikisha siku zijazo bajeti hizo zinakuwa wazi kwa umma na bunge.Ukiangalia kwenye Sheria ya Bajeti inazungumzia kwa uwazi suala la kuingiza bajeti za mashirika na taasisi za umma kwenye bajeti kuu na huko ndiko tunakoelekea kuwa taarifa za kina za bajeti ya mashirika na taasisi za umma ziwe wazi ili wabunge waweze kushauri, alisema.Aidha, Dk Mwamwaja alisema changamoto kubwa ya madeni ya serikali inatokana na kutokuwa na uwiano wa mapato na matumizi na kuwa kwa sasa serikali imejipanga kushughulika na suala hilo kwa taasisi kutekeleza bajeti zao kulingana na fedha walizopangiwa.Awali, Mbunge wa Viti Maalumu, Bernadeta Mushashu CCM alihoji ni kwa nini madeni ya serikali yanalimbikizwa?Aidha, akichangia Mbunge wa Iramba Mashariki, Alan Kiula CCM alisema kumekuwepo na upotoshwaji mkubwa kwa serikali na Bunge hasa kutokana na bajeti inayowasilishwa kutokuwa na taswira ya uhalisia na kuhimiza haja ya kuishirikisha sekta binafsi katika suala zima la mapato.  <topic>: kitaifa 